lflage/wiki-talks huggingface dataset:
Vita:Hadrianus fala

message: :A WP:AÜ lapról idehozva. -- nyenyec ☎ 2007. március 18., 22:16 (CET)
Kedves Adminisztrátorok,
a "Hadrianus fal" szócikkben óriási tévedés van: a fal nem 750 milliárd, hanem 1.620.000 köbméter kőből áll. 
Egyszerű utánaszámolni: ha a fal 120 km, azaz 120.000 m hosszú, 4,5 m magas, 3 m széles, akkor ezek szorzata 1.620.000. A tévedés mintegy félmilliószoros.
Üdvözlettel: 
Holakovszky László
MTA SZTAKI
Íme, a forrástalan szócikk. "Cikk-i". Kata 2007. március 18., 22:22 (CET)
thread_title:  Mennyi köbméter kőből áll 

message: A szócikk forrástalan (2007-től), és fellelhető a neten összeszedettebb, pontosabb leírás is. Ezért a legjobb sablont levettem.– Kavicsposta 2009. március 9., 21:00 (CET)
thread_title:  legjobb sablon le
Vita:Hammurapi babiloni király

message: Hammurapi uralkodásának idejében a források nem egyeznek. A Magyar Nagylexikon Kronológia.Magyar Nagylexikon Kiadó 2006. szerint i. e. 1792-50, az SH Atlasz Világtörténelem. Springer Hungarica 1992. és az Egyetemes történelmi kronológia. Tankönyvkiadó 1981. szerint i. e. 1728-1686.Perkó István vita 2008. július 18., 21:49 (CEST)
Ld. :en:Chronology of the ancient Near East! – Tomeczek  Słucham! 2008. július 19., 17:36 (CEST)

message: Az Ókori keleti chrestomatia szerint Ḫammurapi, azaz Hammurapi. Paulus Pontius Crassus vita 2011. május 17., 19:28 (CEST)
thread_title:  Hammurapi vagy Hammurápi
Vita:Heka

message: Hekamaat: az igazság uralkodója, (IIII. Ramszesz egyik neve).
Hekamaatré: az igazság uralkodója Ré; (IIII. Ramszesz trónneve).
Heka haszut: idegen földek uralkodója (a hükszosz uralkodókat illették ezzel a címmel).
Hekaiunu: Héliopolisz uralkodója (II. Amenhotep és III. Ramszesz egyik neve).
Heka Junu szema (Hekaiunusema: a déli Héliopolisz [=Théba] uralkodója Tutanhamon egyik neve).
Heka-uaszet: Théba uralkodója (nagyon sok fáraó viselte ezt a nevet). Balabenc vita 2023. január 2., 17:47 (CET)
replies: text: Nem, az isten neve a ḥk3, „varázslat”, az uralkodói cím pedig a ḥq3, „uralkodó, kormányzó” szóból jön. (A q egy veláris k hangot jelöl, ami a magyarban nem létezik, de itt jelentésmegkülönböztető szerepe van.) Itt van szótárban a ḥk3 a 177. oldalon, a ḥq3 jelentései a 170-től. Sajnos engem is bezavart, hogy a szótár a régies ḥḳ3 írásmódot használja, ill. hogy hasonlít egy másik istenség, Heket nevére, akiből a szintén mágiához kötődő Hekaté ered, így eddig rosszul szerepelt itt, de javítottam. Alensha 2024. február 2., 02:49 (CET)
thread_title:  Az isten nevéből uralkodói cím?
Vita:Héra

message: Más szerkesztők azt tanácsolták nekem, hogy a cikkekben biztos információkat közöljünk. 
Van forrás arról, hogy Héra neve mit jelent? Balabenc vita 2023. május 6., 17:36 (CEST)
thread_title:  Neve feltehetőleg „oltalmazót”, „úrnőt” jelent
Vita:Pontoszi Hérakleidész

message: "ma Eregli, Törökország, Athén" - ez így biztosan nem jó, az infó ellentmondásos. misibacsi*üzenet 2017. július 15., 09:25 (CEST)
replies: text: Kijavítottam. ZorróAszter vita 2021. október 7., 20:50 (CEST)
thread_title:  Hely neve
Vita:Győzedelmes Hercules temploma

message: A cikk és néhány más nyelvű wiki szerint Herrenus építette a templomot. Az enwiki szerint viszont Lucius Mummius Achaius. Valaki utána tudna nézni, hogy melyik igaz? LApankuš→ 2011. december 12., 12:58 (CET)
A kérdés megoldódott. LApankuš→ 2011. december 23., 16:25 (CET)
thread_title:  Ki építette?
Vita:Heszperiszek

message: === Égi eredet ===
Közvetlenül a Mérleg csillagkép fölött találhatjuk a Kis Medve csillagképet. Ezt a konstellációt csak a 6. századtól nevezték Kis Medvének, ezt megelőzően a hét nővér, pontosabban Heszperiszek volt a csillagkép neve. A mellette  látható szárny pedig a Sárkány csillagkép része.''
A Nagy Medve csillagkép a Kis Medve és a Mérleg között fekszik. Az ősi időkben úgy tartották, hogy ez az almafa, rajta a három aranyalma a konstelláció legfényesebb pontjai, amelyek a mai csillagképben a medve farkát alkotják. A Kis Medve és Nagy Medve csillagképek között találjuk a Draco csillagképet, amely úgy ül, mint az almákat védelmező sárkány a Kis Medve, azaz a Heszperiszek csillagképe előtt és fenyegetően tekint a nap felé.
Igen érdekes a szöveg:
1. Közvetlenül a Mérleg csillagkép fölött találhatjuk a Kis Medve csillagképet.
2. A Nagy Medve csillagkép a Kis Medve és a Mérleg között fekszik.
3. A Kis Medve és Nagy Medve csillagképek között találjuk a Draco csillagképet,
– Porrimaeszmecsere 2010. november 27., 19:04 (CET)
thread_title:  Érdekes...
Vita:Hierapolisz

message: Nem tudunk szerezni egy fényképet a forrásokról? Igazán különleges látványt nyújtanak; bár a cikk nem kizárólag a forrásokról szól, kár lenne ezt kihagyni. misibacsi 2007. június 2., 11:28 (CEST)
thread_title:  fénykép a forrásokról?
Vita:Hippémolgok

message: A hippemolgoi (ιππεμολγοι) kifejezés – jelentése lófejők – valószínűleg szkíta nép megszólítása Homérosz költeményében.
Nevük, tejivó kancafejők (hippemolgoi glaktophagoi), az Iliászban bukkan fel az abioi stb. nép társaságában:
replies: text: Zeusz miután Hektórt s népét a hajók fele vitte,

text: ott is hagyta a fáradalom s örökös hadivész közt;

text: ő maga meg ragyogó szemeit másmerre vetette,

text: messze lovas thrákok tájékát vette szemügyre,

text: harcos műsz népét s tejivó jó kancafejőkét

text: és az igazszívű abiosz népnek mezejét is;

text: Trója felé már nem fordult ragyogó szeme többé:

text: mert nem hitte szivében, hogy valamely örök isten

text: menne segítségére a trósznak vagy danaosznak.
Homérosz nyilván hallott a kelet-európai pusztán élő népekről, egyebek között a szkítákról, életmódjukról, szokásaikról. Kijelentései tehát nem teljesen alaptalanok. A tejivó kancafejő és az abioi név azonban valószínűleg költői képzeletének szülötte.
Homérosz megállapításait az ókor történetírói közül többen, úgy tűnik, valóságosnak tekintették, és a felsorolt neveket, illetve jelzőket (abioi, glaktophagoi, hippemolgoi) a kelet-európai pusztán élő különböző népekre, jobbára szkítákra, tulajdonnévként ragasztották. Ezenképpen öltött testet pl. a Scythae Agavi, Hippemolgi, Galactophagi (és Galactopotae), valamint az Abii nevű népcsoport. Agavi és Abii valószínűleg ugyanazon tőről származik. Utóbbit önálló népként (Gabii) említi Aiszkhülosz, A megszabadított Prométheusz című művében. Legigazságosabb, vendégszerető embereknek nevezi őket, kik a megműveletlen föld vadon termő gyümölcseivel élnek. Szállásterületükről azonban nem ad hírt.
A földrajzi stb. ismeretek gyarapodásával, a kétségek jeleként, a szóban forgó nevek a térképeken mind távolabbra kerültek: az ismert világ ködbe burkolózó pereméhez, illetve Közép-Ázsia területére. Sztrabon vitatja a felsorolt nevekkel illetett népek létezését. Ptolemaiosz könyvében a Hippemolgoi Skythai név az Imaos hegységen túli Szkítaország északi peremén, az Altaj vidékén, szerepel, az abioi szkíták szomszédságában.
Homérosz: Iliász. Fordította Devecseri Gábor. Magyar Elektronikus Könyvtár (http://mek.niif.hu/00400/00406/html/).
Jebusaeus vita 2015. szeptember 2., 16:55 (CEST)
thread_title:  Hippemolgoi
Vita:Hippophágok

message: A hippophagoi (ιπποφαγοι) kifejezés – jelentése lóevők – alighanem költött név. Ptolemaiosz három különböző népet – Hippophagoi Sarmatai (szarmata lóevők), Hippophagoi (lóevők) és Hippophagoi Skythai (szkíta lóevők) – jelöl ilyen címmel. Kettő a nevezettek közül alighanem szkíta nemzetség. Magukat nyilván nem lóevő névvel illették, s ebből következően, további adatok híján, azonosításuk lehetetlennek tűnik.
A Hippophagoi Sarmatai megnevezés Sarmatia Asiatica térképén, a Volga vidékén szerepel. Valószínűleg nem a szarmatákra – a királyi szkíták által a Don mellékére telepített madai (méd) népre –, vonatkozik, hanem a szarmatának címzett alánokra, pontosabban valamelyik csoportjukra.
A jelző nélküli Hippophagoi bejegyzés az egykori Persis tartomány (nagyjából a mai Fars) területén lakó népre hivatkozik.
A Hippophagoi Skythai névvel illetett csoportot az Imaos hegységen túli Szkítaország északi pereménél találjuk, az Altaj vidékén, az abioi szkíták szomszédságában.
Istvánovits, E. és Kulcsár, V.: Vázlat a szarmaták sztyeppei történetéhez. Pp. 7–32. In: Havassy Péter (szerk.): Jazigok, roxolánok, alánok. Szarmaták az Alföldön. Gyulai katalógusok 6. Gyula, 1998. (http://mek.oszk.hu/07500/07598/07598.pdf)
Jebusaeus vita 2015. augusztus 27., 13:52 (CEST)
thread_title:  Hippophagoi
Vita:Hun uralkodók listája

message: Szia!
冒頓　Modun neve valojaban Modu, legalabbis ez all a kinai Xinhua Zidian-ben (新華字典) Sino-japan kiejtese pedig ぼくとつ　azaz Bokutotsu (Bokutocu)
– Anzu 杏 2008. október 20., 13:56 (CEST)

message: Ezt a listát ketté kéne szedni. A nyugat-európai történetírás gyakorlatilag egybehangzóan állítja, hogy a hsziung-nuknak és az európai hunoknak semmi közük egymáshoz. Van is köztük hézag rendesen, nem is nagyon lehet közük egymáshoz. Korrektebb lenne két cikkben listázni, legfeljebb megemlíteni a hsziung-nuknál, hogy egyesek szerint az európai hunok ősei. – LApankuš 2017. szeptember 29., 20:16 (CEST)
Támogatom a felvetést. A hazai Wikipédián kívül mindenütt két uralkodólista van. – Rosszkornyifog vita 2017. szeptember 29., 20:28 (CEST)
thread_title:  Ketté kéne szedni
Vita:I. Leónidasz spártai király

message: Leonidasz, Leónidasz, vagy mindkettő helyes? --Korovioff 2007. április 7., 22:29 (CEST)
Én Leonidászként is láttam már... – Alensha  üzi 2007. április 7., 22:37 (CEST)
Ezt már nem is mertem hozzátenni (ahogy a Leonídasz változatot sem) :-) Talán errevetődik egy szakértő.
Görögül ómegával van, tehát Leónidasz. Hosszú í-vel helytelen, nincs a görögben hosszú í, csak az ióta.
.
thread_title: Névváltozatok

message: Nekem az a sor para hogy: ,,300 spártaival, akiknek már volt fiuk, és 6700 szövetségessel feltartsa a Perzsa...’’. Alapból a 6700 előtt ÉS olvasható, ha próbálom szerkeszteni, ott meg már HOGY van. Ez most mi? a Vatikánt, vagy az FBI-t hívjam? :D eduard vita 2011. december 2., 21:53 (CET)
Nálam is ugyanez volt a helyzet. Egy újabb mentés helyrehozta. LApankuš→ 2011. december 2., 22:27 (CET)
thread_title:  Műszaki gond 

message: Nem kéne a túlélőket inkább a csata cikkébe beírni? Szerintem oda inkább illenek. – XXLVenom999 vita 2013. szeptember 4., 19:45 (CEST)
thread_title:  Túlélők 

message: Azt írja a cikk, hogy A király és katonái áldozata emlékére oroszlánt ábrázoló faragott emlékművet emeltek, a következő feliratot Szimonidésznek tulajdonítják.... Keresgéltem képeket az emlékműről, de akárhány képet találtam, egyiken sincsen oroszlán. Nem lejterjakab lesz ez? --Pallertithe cave of Caerbannog 2018. február 3., 12:12 (CET)
thread_title:  lejterjakab? avagy forráskérő indoklása
Vita:I. Samsi-Adad

message: Terka ország volt? Terület, birodalom? (sose hallottam róla) Azért kérdezem, mert valahogy egyértelműsíteni kellene, mert most a Terka cikk, amire ez a lap hivatkozik, a átirányítás a Terézia névre, és szerintem a Terka becenévként ismertebb, mint ókori birodalomnévként, így ennek kéne alapértelmezettnek lennie (mármint a keresztnévnek). – Perfectmisside írj! 2010. március 7., 13:25 (CET)
thread_title:  Terka ország
Vita:Idacius

message: Idaciusról sokkal több infó is elérhető az angol wikin, már nem tényszerű, hogy "életéről csak annyit tudunk". Dunee  msg 2007. március 24., 17:32 (CET)
Ez így van. A felhasznált forrás több, mint száz éves. Bővíteni, javítani kéne, akinek van rá módja. L Andráspankuš→ 2010. november 20., 18:21 (CET)
thread_title: infók
Vita:Imhotep

message: Hogyan tárhattak fel íbisztemetőt a sírja közelében, ha egyszer nem tudni, hol a sírja? – Perfectmisside írj! 2010. február 13., 22:08 (CET)
Ja, azt L. Andrástól kérdezd... Volt benne egy-két dolog, amivel nem tudtam mit kezdeni, amikor átírtam a cikket, de amit ismert szerkesztők írtak bele, azt nem akartam törölni, csak ha biztos voltam benne, hogy nem igaz... Alensha 2010. február 13., 22:16 (CET)
thread_title:  Sír
Vita:Jazigok

message: Inkabb kerdezni szeretnem hogy a jazigoknak van-e valami kozuk a 'Yazidi' nephez, akikrol a kovetkezo cikk szol: http://en.wikipedia.org/wiki/Yazidi
thread_title:  Yazidi 

message: Az alánok nem voltak szarmaták, csupán velük rokon iráni nép.– oncken vita 2009. december 11., 22:11 (CET)
A cikk nem is ír ilyet. Akkor is tartozhattak volna a szarmaták törzsszövetségéhez, ha szlávok vagy germánok lettek volna. Hidaspal vita 2014. szeptember 23., 00:19 (CEST)
thread_title:  Alánok és szarmaták
Vita:Károk (ókori nép)

message: Tudja valaki, mit kell csinálni a Firefoxszal, hogy rendesen mutassa a héber karaktereket? Az IE-ben jól látszanak, de a Firefoxban mellette vannak a pontok, nem kombinálja össze a betűvel. SyP 2008. május 31., 12:16 (CEST)
thread_title:  héber betűk
Vita:Karthágó

message: Mennyiben releváns az eredeti név fiktív arab és főleg a héber változata, ha fentebbi neveken amúgy nem így hívják? --Μάθη Ευεργέτης Νικάτωρ Vita 2007. szeptember 16., 15:40 (CEST)
thread_title:  Fiktív névalakok? 

message: A görögökkel vívott második háború Szicíliáért össze van keveredve a második pun háborúval! (Mit is keresnek ott a rómaiak ie. 410-ben?) Át kellene ezt írni barátom.
thread_title:  Második háború 

message: A töriblogon () beszóltak, hogy itt pontatlan Scipio rokoni kapcsolatának leírása. Egy hozzáértő utánanézne, és szükség szerint javítaná? Yogurt vita 2010. május 20., 21:13 (CEST)
Akkor az, aki reklamált, nyugodtan kijavíthatja (forrásokkal alátámasztva). L Andráspankuš→ 2010. május 20., 22:20 (CEST)
Épp azért kértem hozzáértő segítségét, mert én nem vagyok történész, magyar nyelvű forrásokat nem ismerek. Ugyanakkor elgondolkodtató, hogy az angol Wiki  is azt írja róla, hogy "He was adopted by Publius Cornelius Scipio, the eldest son of Publius Cornelius Scipio Africanus" - azaz Africanus legidősebb fiának volt az örökbefogadottja, nem magának Africanusnak. Yogurt vita 2010. május 25., 11:43 (CEST)
Csak az a gond: attól hogy valaki esetleg járatosabb a témában, nem feltétlenül van épp kéznél megfelelő forrás. L Andráspankuš→ 2010. május 25., 12:00 (CEST)
thread_title:  Scipio 

message: Jelenleg ez van írva a cikkben:
 A római seregek a szárazföldön elfoglalták Szicília nyugati felét, Hamilkar Barkasz serege a sziget nyugati végébe szorult vissza.
Ha a rómaiak elfoglalták a sziget nyugati felét, akkor a punok talán a keleti végébe sorultak vissza, vagy fordítva, vagy a nyugati fele nyugati végébe? --Porrimaeszmecsere 2013. szeptember 9., 19:20 (CEST)
A dolog tényleg kissé bonyolultabb. A punok nem uralták Szicília keleti felét (Syracusai), ezért az ott partraszálló rómaiak a nyugati (nagyobbik) rész nyugati csücskébe szorították őket. – LApankuš 2013. szeptember 9., 20:10 (CEST)
Kösz, így már világos (a harmadik verzió jött be). --Porrimaeszmecsere 2013. szeptember 9., 22:47 (CEST)
thread_title:  Apró ellentmondás az első pun háborúnál
Vita:Kella

message: Pasztilla, nem egészen értem a forráskérő sablont. Arra gondoltál, hogy a VIL-ben nincs benne a "több"? Ez esetben a "mítoszok" általánosító szóhasználata indokolhatja ezt az állítást mindenféle külön forrás nélkül is. Tucatnyi kettőnél több változattal bíró mítoszt lehet kapásból felsorolni. L Andráspankuš→ 2010. november 14., 12:57 (CET)
thread_title:  Forráskérés – mire?
Vita:50 Cent

message: A cikk címe (50 cent) az énekes beceneve, az együttes neve, esetleg egy album címe? --Hkoala  vita 2007. március 3., 13:54 (CET)
replies: text: Bocsánatot kérek, hogy szóváteszem de itt nem reklámozni kéne!! Nagyon jól sikerült a filmjének zenéi is: változatosak, mindenkinek tudom ajánlani a filmet és a zenét is (Get rich or die Tryin' soundtrack). Nekem is vannak kedvenceim, de mégsem reklámozom őket a róluk szóló cikkekben!!! Mégegyszer bocsánat!---Rob-rob

message: Ha valaki megírja normálisra, akkor az 50 Cent vagy a Curtis Jackson legyen a redirect? Krisztián üzenet 2008. szeptember 15., 14:15 (CEST)
Amelyik néven többen ismerik, az legyen a fő, a másik redirect. SyP 2008. szeptember 15., 18:55 (CEST)
50 Cent néven ismerik többen, a Curtis Jackson legyen a redirect. Krisztián üzenet 2008. szeptember 21., 21:28 (CEST)de azt mértnem irják hogy hol lakik most mejik városba és anak a városnak mej területén
thread_title:  Redirect
Vita:Keltibérek

message: Valóban ez a jó cím, de tartalmilag egyik sem stimmel, bár ez a kevésbé hibás. Az egy elavult és téves felfogás, miszerint a keltibérek a kelták és az ibérek keverékei voltak: a keltibérek kelták voltak. Maga a keltibér elnevezés a rómaiaktól származik, akik ezt hitték. De valójában semmi közük nem volt az ibérekhez, jóllehet, biztosan hatással voltak rájuk. Tehát a javaslatom az, hogy a másik cikket egyszerűen törölni kell, és ezt megírni normálisan. – Mex plática 2008. november 15., 23:33 (CET)
replies: text: Azért én nem törölném csak úgy a másik szócikket, Korovioff dolgozott vele. Holnap átemelem ide, ami adat ott pluszban megvan, aztán kap egy lektorsablont. Pasztilla 2008. november 16., 01:40 (CET)
replies: text: :Közben rájöttem, hogy már holnap van, úgyhogy meg van csinálva. Pasztilla 2008. november 16., 01:47 (CET)
replies: text: ::Hát nem tudom, Mexican, ez nekem úgy tűnik, hogy nagyon is egyoldalú. Az oppidumok kapcsán már úgyis nálam volt, úgyhogy belenéztem egy tavalyelőtt megjelent keltaenciklopédiába (Celtic culture: A historical encyclopaedia, ed. by John T. Koch, Santa Barbara, ABC-CLIO, 2006), és egyáltalán nem mernek ilyen határozottan fogalmazni, sőt, továbbra is feltételezik a kelta és ibér népességelem eredetét a keltibérekben. Nem akarok forrásokat egymással szembeállítani, de ez is van legalább olyan forrás, mint A világ nyelvei, úgyhogy ha már belenéztem, és ezt írja, szerepeltetni kell a szócikkben ezt a tudományos közéletben is jelen lévő dilemmát. Pasztilla 2008. november 16., 12:09 (CET)

text: :Arról nem is beszélve, hogy az általad beírt „a keltibérek csupán egyetlen nép volt a hispaniai őslakosság ókelta törzsei, illetve más indoeurópai és nem indoeurópai népei közül” passzus egyáltalán nem mond ellen annak, hogy lehettek kelta és ibér eredetű elemek egyaránt a keltibérekben. Azt se Diodórosz, se senki más tudós azóta nem mondta, hogy a keltibérek nem egy nép, csupán az eredetüket illetően vannak különféle feltevések. Pasztilla 2008. november 16., 12:15 (CET)
thread_title:  Javaslat átírásra
Vita:Khaosz

message: Hésziodosz - Istenek születése c. költeménye szerint idézem:
„Elsőnek jött létre Khaosz, majd Gaia követte,
szélesmellű Föld, mindennek biztos alapja
- isteneké is, kik hófödte olümposzi csúcson
laknak, s kik lent mélyen a Tartarosz éji ködében -
és Erosz, az, ki a legszebb mind a haláltalanok közt,
elbágyasztja a testet, az istenek és a halandók
keblében leigázza a józanságot, a bölcs észt.”''
Hogyha kihagyjuk Gaia jellemzését, akkor nyilvánvalóvá válik számunkra, hogy Hésziodosz szerint Khaoszt Gaia követte ÉS Erósz. Így tehát legalábbis a költő műve alapján nem tudjuk, hogy Erósz volt-e az első, vagy Gaia, avagy egyszerre jöttek-e a világra. Egyéb ógörög teremtésmítoszok pedig egészen eltérően számolnak be a világ keletkezéséről.
Erósz rend és rendszer szeretetére sehol sem találtam utalást, csak ebben a konkrét Wikipédia cikkben. Lehetséges, hogy igaz, de én jelenleg arra hajlok, hogy nem. Ennek az az oka, hogy a Erósz szócikkben sem szerepel ez az állítás, és sosem olvastam ilyet a fentnevezett istenről. Valaki mutat nekem erre vonatkozó hiteles forrásanyagot? Mondjuk esetleg a szerkesztő. Köszönöm szépen! Kovoliver vita 2022. szeptember 22., 00:35 (CEST)
thread_title:  Vajon tényleg Erósz vált ki először Khaoszból, és ráadásul szerette a rendszert?
Vita:Kilikia

message: Jó lenne tudni, akár egy könyv kézbevétele árán is, hogy ez a bizonyos Kilikia rövid vagy hosszú i-vel írandó, mert jelen pillanatban van így is, úgy is, meg amúgy is. Pasztilla 2007. június 2., 20:58 (CEST)
replies: text: Már meg is találtam, rövid i mindenütt (Kilikia), ehhez képest javítom a szócikkben lévő alakváltozatokat. Pasztilla 2007. június 2., 21:01 (CEST)
thread_title:  Rövid vagy hosszú
Vita:Kínai ókor

message: Ennek a cikknek meglátásom szerint nincs forrása. 2006 óta van itt minden forrásmegadás nélkül. 2008. február 5-én Adapa olyan lábjegyzetet fűzött hozzá, amelyben több hivatkozás van a korszakok elhatárolásával kapcsolatban, de csak az utolsó forrás () az, ami kicsit átfogóbbnak tűnik. Kérdésem (elsősorban Adapához), hogy tekinthető-e ez az egész cikk forrásának? Ha igen, akkor úgy kellene feltüntetni, ha nem, akkor pedig pótolni kellene. Bináris ide 2009. február 21., 08:51 (CET)
Szia! Én csak a korszakolást végeztem el, ezzel rövidítve és több alcikkre bontva a korábbi irdatlanul hosszú, egybefolyó "Kína történelme" szócikket. Ezenkívül formáztam és néhány képpel is illusztráltam a szövegeket. De a tartalom nem tőlem származik. Üdv, --Adapa vita 2009. február 21., 09:41 (CET)
Megsablontam. Lásd még a Kínai középkort is, hasonló hiányosságokkal. Bináris ide 2009. február 21., 09:44 (CET)
thread_title:  Van-e a cikknek forrása?
Vita:Kirké

message: Sajna, buta vagyok és nem tudoxemély infoboxot szerkeszteni. Tehát:
* anyját a boxban is Pasziphaénak kéne írni, ahogy a folyószövegben van;
* Auszón nem az ő fia volt (Telegonosz viszont igen).
P/c vita 2018. május 29., 07:56 (CEST)
Az enwikin egy másik verzió van, miszerint Héliosz és Persze gyereke, akkor meg Pasziphaé a testvére. A Wikidatán ezért Persze az anyja, az infobox meg onnan veszi az adatait. Szerintem egyszerűbb lenne beleírni a szövegbe ezt a verziót is, mint az összes idegen nyelvű wikiben összekeverni. – LApankuš 2018. május 29., 10:32 (CEST)
thread_title:  Javítások
Vita:Kleanthész

message: Emlékezetem szerint Benson Mates Stoic Logic c. könyvét használtam. De mivel nem saját könyv, ma már nem tudok utánajárni.  ♥♥♥  Gubb the Skaarj Slayer ✍  2010. július 20., 15:06 (CEST)
thread_title:  források
Vita:Laelianus gall császár

message: Már az első mondatnál feltűnt az a kifejezés, hogy Postumus trónbitorlója. Néztem, néztem, hogy mi ez? Valami tartomány vagy ország? Aztán rákattintva Postumusra, kiderült számomra, hogy az írója írt szamárságot, mert Postumus egy gall császár. Néztem, néztem tovább Laelianus gall császár szócikkének a szövegét és a végén rájöttem, hogy a mondat slendriánul lett megfogalmazva, mert ha nem slendriánul fogalmazott volna a szócikk alapírója, a pontos kifejezést úgy is leírhatta volna például,  hogy trónbitorló, aki Postumus ellenében császárnak kiáltotta ki magát.. Apród vita 2017. december 8., 14:26 (CET)
thread_title:  Postumus trónbitorlója
Vita:Longobárdok

message: A szócikkben feltüntetett első térkép némi korrekcióra szorul. A térképet egy PANONIAN nevű user készítette - ez önmagában nem minősíti az alkotást, de a szerző angol Wikin folytatott tevékenysége erős kritikával kezelendő.
Más: akár a longobárdok vándorlását ábrázoljuk, akár terjeszkedésük egy reprezentatív helyszínét vesszük figyelembe, a térképen szükséges lenne feltüntetni a morvaországi és a több évtizedes dunántúli tartózkodást, figyelembe véve azt, hogy a Szerémségért (Sirmium) longobárd-gepida harcok folytak. A Kelet-Felvidék nem tartozott a langobárd területekhez, a Duna pedig nem feltétlenül képezte az osztrogótok királyságának határát.
thread_title:  Térkép
Vita:Lucius Cornelius Lentulus

message: There more than one de:Lucius Cornelius Lentulus. 81.173.172.165 2007. április 28., 00:11 (CEST)
Sure, but some of them don't deserve articles of their own, while others have agnomens. --Mathae Mongyad, hö... 2007. április 28., 00:40 (CEST)
thread_title: német interwiki